**6. NEDELJA MED LETOM, SVETOVNI DAN BOLNIKOV, 11. 2. 2024**

**Godovi:**

| Ponedeljek  Torek  Sreda  Četrtek  Petek  Sobota  Nedelja | 12.2.  13.2.  14.2.  15.2.  16.2.  17.2.  18.2. | sv. EVLALIJA, mučenka  bl. JORDAN SAŠKI, duhovnik  PEPELNICA, Valentin (Zdravko), mučenec  sv. KLAVDIJ La COLOMBIERE, duhovnik  sv. ONEZIM, škof in mučenec  SEDEM USTANOVITELJEV REDA SERVITOV  sv. FRANČIŠEK REGIS CLET, duhovnik in mučenec |
| --- | --- | --- |

**Danes teden: 1. POSTNA NEDELJA**

Evangeljski utrinek 1. postne nedelje, Mr 1, 12 – 15: Na puščavo lahko gledam z nekoliko romantičnega zornega kota: spletni brskalnik mi o njej naniza neverjetne fotografije in moja domišljija se sprehaja po oazi, kjer mi bo Gospod spregovoril na srce (prim. Oz 2, 16). Na puščavo lahko gledam z grozo. Kdor je že ostal sam sredi nje, predobro ve, da je to skrajen kraj, prostorje brez olajšanja, brez zaščite, brez vode, vira življenja – in torej prej ali slej brez življenja. Danes v puščavo sledim Jezusu, ki se tja pusti odvesti Svetemu Duhu. S tem dobi moja puščava nov pomen: predstavlja dejstvo, da se lahko svobodno odločim za ljubezen ali proti njej. In skušnjava je s tega zornega kota glasnica temelja človekovega dostojanstva – svobodne volje.

**V sredo, 14. 2. je Pepelnica, s katero pričenjamo v liturgiji 40-dnevni postni čas. Pri maši je blagoslov pepela in obred pepelenja. V začetku maše skupno kesanje odpade. Ta dan je tudi strogi post, ki veže vse od 18. do 60. leta in zadržek, ki veže mlade od 14. leta dalje. Liturgična barva v postnem času je vijolična. Posebna spokorna molitev je tudi molitev križevega pota. Molili jo bomo po maši.**

**Naslednjo nedeljo je redno mesečno darovanje za potrebe cerkve.**

**Naslednje redno srečanje članov župnijsko pastoralnega sveta bo predvidoma v soboto, 24. februarja ob 19. uri v župnišču.**

**Naslednje tri vikende, do vključno 3. marca, bodo v župnišču gostovale skupine iz drugih župnij (vzgojiteljice dijaškega doma Želimlje, skavti iz Poljan in skavtje iz Idrije). Hvala uporabnikom prostorov in dežurnim za razumevanje in potrpežljivost pri souporabi prostorov.**

Svete maše:

**NEDELJA, 11. 2. ob 9 h + Petrčevi, Vrh 6**

**SREDA – PEPELNICA, 14. 2. ob 17 h + Jesenko – Buh, obletna, Lavrovec**

**SOBOTA, 17. 2. ob 9 h + Stumarškovi, Vrh 1**

**NEDELJA – 1. POSTNA, 18. 2. ob 9 h + Rezka in Alenka Jereb, Matajcovi**